Juniperus ashei

Juniperus ashei eller «Ashe Juniper» er en art av bartrær som tilhører einerslekten Juniperus i sypressfamilien. Den vokser i Mexico og i det sørvestre og midtre USA opp til sørlige Mississippi. Hovedbestanden vokser i Texas.

Arten er inntil 15 meter høy, bestanddannende, og har lysegrønne, skjellaktige nåler inntil 2–5 mm lange. Den er oftest særbu med hann- og hunnblomster på ulike individer. Bærkonglene modner på 8-10 måneder til et purpurfarget, 3–6 mm stort bær med 1-2 frø. Hannkonglene er 3–5 mm store, gulbrune, og sprer sitt pollen i november-desember.

Eksterne lenker 
 
 Conifer Specialist Group – «Juniperus ashei» fra IUCN Red List.
 Conifers.org – «Juniperus ashei» beskrivelse.

Sypressfamilien